You are here: Home » Content » Afrikaans Huistaal Graad 1 » Wat 'n ramp! - 01
Hoë-frekwensie woorde en nuwe woordeskat word hersien.Skrif tussen lyne kry aandag.INTEGRASIE VAN TEMASSosiale geregtighedeLeerders word bewus van mense met liggaamlike gebreke. Hulle het spesiale versorging nodig en ander moet nie neersien op hulle nie. Gevoelens word bespreek en leerders word bewus van wat veroorsaak ongelukkigheid, hartseer, vrees ens.'n Gesonde omgewingLeerders leer meer van die natuur naamlik, akkedisse; hoe om die natuur te bewaar en te versorg.Die Graad 1's behoort nou min of meer in die helfte van die jaar te wees. Hulle ken al hulle enkelklanke en gaan nou meer aandag gee aan woordbou, asook die aanleer van dubbelklanke. In hierdie module word aa, ee en oo aangeleer. Onthou om hierdie klanke op gereelde basis vir die leerders te flits. In hierdie module begin die leerders in dik lyntjies skryf. Sommige skole verkies dat die leerders direk in dun lyntjies begin skryf, of slegs in die helfte van die lyntjie skryf. In daardie geval moet die module asseblief aangepas word.Leerders moet elke week ten minste een storie skryf. Laat hulle die woorde op hulle woordeskatbladsye en hulle woordeboekies hiervoor gebruik. Gee aan hulle 'n onderwerp soos "Willie", of "Willie en Makkie gaan speel", of "Makkie se partytjie". Daar is verskeie uitkomste wat hierop van toepassing is. Die onderwyser kan, soos wat hy / sy in die klas op sekere aspekte van skryf fokus, self besluit watter uitkoms by watter geleentheid geassesseer gaan word. LU 4.5 LU 4.6 LU 6.2 LU 6.3 Die leerders behoort nou al meer selfstandig te wees om groter verantwoordelikheid te aanvaar. Deel hiervan is om self boodskappe tuis en by die skool korrek oor te dra. Leerders kan dit eers in die klas oefen, waar die opvoeder vir hulle 'n boodskap gee om aan 'n ander opvoeder of selfs aan 'n ander leerder oor te dra. Toets die leerders gereeld hierin. Stuur op spesifieke dae 'n vraag of boodskap huis toe en laat die leerders die volgende dag die antwoord terug rapporteer. Doen dit gereeld totdat die leerders dit korrek kan doen. LU 1.5 LU 2.5 Die leerders het teen hierdie tyd 'n redelike woordeskat opgebou. Hulle behoort teen hierdie tyd ook eenvoudige biblioteekboeke met eenvoudige woordeskat en baie herhaling te kan lees. Nooi leerders uit om sulke boeke by die skool te kom lees. Hulle kan die storie voorlees en vertel hoekom hulle daarvan hou. Bespreek die karakters en gebeure in die boek. Maak seker dat, selfs al het hulle die storie gememoriseer, hulle die boeke korrek hanteer (reg vashou, korrek blaai, ens.). Laat leerders die storie voorspel deur na die voorblad en prente in die boek te kyk. Wanneer hulle vashaak, kan hulle na ander woorde in die sin of na die prent kyk, of hulle kan "raai" wat die woord dalk kan wees. Daar is weer eens heelwat uitkomste wat hierop van toepassing is. Die onderwyser kan elke keer op 'n ander aspek fokus en die leerders oor 'n tydperk toets. LU 3.1 LU 3.2 LU 3.3 LU 3.4 LU 3.6 In hierdie module gaan die leerders heelwat hersiening doen van die frekewensie-woordeskat wat reeds aangeleer is. Sorg dat hulle dit gereeld lees en gebruik. Flits die woorde vir hulle en laat hulle dit gebruik wanneer hulle stories skryf. LU 3.4 Leer ook vir hulle die volgende woorde aan as frekwensie-woordeskat: jaag, stert, vinnig, soek, verloor, hartseer, kwaad, bang, opgewonde. LU 3.4 Lees die storie aan hulle voor. Vra vooraf vir die leerders om spesifiek te luister hoe Makkie sy stert verloor het. Vra aan die einde van die storie vir hulle hoe dit gebeur het. Doen dieselfde met ander stories. Vra vooraf vir die leerders om vir iets spesifieks, of vir 'n hoofgedagte, te luister (bv. luister na die storie en probeer agterkom hoeveel kinders altesaam in die park gaan speel het, of hoekom Hansie so graag nuwe skoene wou hê). Doen dit totdat u uiteindelik al die leerders hierop geassesseer het. LU 1.3 Vra na die storie vir die leerders hoe hulle voel as hulle iets verloor het (dit sluit ook by die vorige module aan). Laat hulle veral oor hulle gevoelens gesels. Wat maak ons nog ongelukkig? Wat maak jou bly / kwaad / opgewonde? LU 2.1 Daar is 'n hersieningsbladsy van woorde wat die leerders in die eerste paar modules geleer het. Laat hulle die woord met die regte prentjie verbind (elkeen in 'n ander kleur, anders is dit moeilik om na te sien).Daar is 'n knip-en-plak bladsy wat gebaseer is op die storie wat hulle gehoor het. Hulle moes goed na die storie geluister het om dit te kan doen. Leerders moet eers die prente in die regte volgorde (van 1 – 4) plak. Daarna moet hulle die sinne daarby gaan pas en plak. Laat hulle in groepe vertel wat hulle sien en die sinne lees.Daar is 'n speletjie waarin leeswoorde hersien word. Ongeveer vier tot vyf leerders kan dit op 'n keer speel. Naas die bord, benodig hulle ook 'n dobbelsteen en 'n teller vir elke leerder. (Die bord kan ook op karton gekopieer word, ingekleur word en oorgetrek word met plastiek om dit meer duursaam te maak.) Leerders kan die borde selfs huis toe neem om daar saam met boeties en sussies te speel.Leerders maak beurte om te gooi. Indien hulle nie op 'n woord geland het nie, moet hulle outomaties weer gooi. Indien hulle wel op 'n woord geland het, moet hulle dit lees. Indien hulle dit kan lees, kry hulle nog 'n beurt. Indien nie, kry die volgende leerder 'n beurt. Wanneer hulle op 'n glyplank land, moet hulle ondertoe gly. Die leerder wat eerste op / oor die laaste blokkie is, wen die speletjie.Lees die storie vir die leerders voor. Gebruik baie van die stories wat in die klas voorgelees word om ander vaardighede, soos luistervaardighede, te toets. Vra vrae soos die volgende:Wie het almal help soek?Waar het hulle oral gesoek?Hoekom kon hulle nie Makkie se stert kry nie?Hoekom het hulle opgehou soek?LU 1.3 Laat leerders die woorde in die storie klap om te sien uit hoeveel lettergrepe dit bestaan. (Gebruik ook ander woorde om dieselfde vaardigheid te toets.) Doen dit met woorde soos die volgende:hartseerboomwortelsgrondGrootoogbossiesblare daarsonderLU 6.1 Leerders in die eerste blokkie 'n a, en in die tweede blokkie 'n aa invul. Gesels oor die verskil in klank. Laat hulle die nuwe woorde lees en illustreer. Hierdie aktiwiteit word herhaal met o en oo.
InhoudWie kan my vang?Die Waps-kinders lag en skreeu dat jy hulle amper dwarsdeur die bos kan hoor! Hulle speel aan-aan, en Willie is "aan"! Willie jaag eers vir Kassie en wanneer Kassie te vinnig om 'n draai verdwyn, hardloop hy agter Bienkie en dan agter Vollie aan. Elke keer wanneer Willie so vinnig van rigting verander, skreeu hulle eers. Dit is sommer 'n lekker speletjie en hulle kan dit vir ure aanmekaar speel!Makkie speel ook saam. Hy kan nie so ver soos die Waps-kinders en Vollie hardloop nie, maar hy is baie rats en beweeg vinnig tussen die blare en boomwortels deur. Wanneer hulle nie kyk nie, kruip hy vinnig onder een van die herfsblare op die grond weg om asem te skep!Aaaaaah! Daar sien Willie vir Makkie! Met 'n kreet storm hy op Makkie af! Hy was nou lank genoeg "aan" en iemand anders kan nou vir 'n slag 'n beurt kry. Hy wil nou weer bietjie rondhardloop terwyl iemand HOM jaag! Hy gryp vir Makkie aan die stert: "Het jou!"Nou is Makkie aan. Hy wil net begin toe Bienkie uitroep: "Makkie, jou stert!" Almal kyk na Makkie en sowaar, sy stert is af! Daar waar Makkie se mooi stert was, is nou net 'n stompie. Waaraan gaan Makkie nou 'n mooi strik vasbind as hulle weer feesvier of verjaarsdag hou? Almal staan doodstil. Niemand weet wat om te sê nie en niemand is meer lus vir speel nie. Wat gaan hulle nou doen? Soek die prentjie wat by die woordjie pasFigure 1Table 1
LU 3.4 Knip en plak bladsyTable 2
LU 3.4 Knip en plak bladsyTable 4
Willie jaag vir Makkie.
Willie vang vir Makkie.
Makkie se stert is weg.
Makkie is baie hartseer.
Knip en plak bladsy Figure 2Kies die regte woord wat die prentjie beskryf.Figure 3Table 5
LU 3.4 Figure 4
LU 3.4 AssesseringLeeruitkomste 1:LUISTER: Die leerder is in staat om vir inligting en genot te luister en gepas en krities binne 'n wye verskeidenheid situasies te reageer.Assesseringstandaard 1.3: Dit is duidelik wanneer die leerder met genot na kort stories, rympies, gedigte en liedjies uit verskeie kulture luister en begrip toon;Leeruitkomste 3:LEES EN KYK: Die leerder is in staat om vir inligting en genot te lees en te kyk en krities op die estetiese, kulturele en emosionele waardes in tekste te reageer.Assesseringstandaard 3.4: Dit is duidelik wanneer die leerder letters en woorde herken en betekenis uit geskrewe teks skep.
« Previous module in collection Die Wapse vier fees! - 04
Next module in collection » Wat 'n ramp! - 02
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 26, 2009 5:02 am -0500. Add to a lens